CELEX: 62020TB0092
Language: et
Date: 2021-02-11 00:00:00
Title: Kohtuasi T-92/20: Üldkohtu 11. veebruari 2021. aasta määrus – Fryč versus komisjon (Lepinguväline vastutus – Riigiabi – Grupierandi määrus – Tšehhi ametivõimude abikava teatavate ettevõtjate toetuseks – Komisjoni otsus, millega see abikava heaks kiideti – Hilinenult esitamise tõttu läbi vaatamata jäetud tühistamishagi – Komisjoni ja liidu kohtute tegevusega väidetavalt põhjustatud kahju – Aegumine – Osaliselt ilmselgelt vastuvõetamatu hagi – Põhjuslik seos – Osaliselt ilmselgelt õiguslikult põhjendamatu hagi)

19.4.2021   
            
            
               ET
            
            
               Euroopa Liidu Teataja
            
            
               C 138/32
            
         
      Üldkohtu 11. veebruari 2021. aasta määrus – Fryč versus komisjon
      (Kohtuasi T-92/20) (1)
      
      (Lepinguväline vastutus - Riigiabi - Grupierandi määrus - Tšehhi ametivõimude abikava teatavate ettevõtjate toetuseks - Komisjoni otsus, millega see abikava heaks kiideti - Hilinenult esitamise tõttu läbi vaatamata jäetud tühistamishagi - Komisjoni ja liidu kohtute tegevusega väidetavalt põhjustatud kahju - Aegumine - Osaliselt ilmselgelt vastuvõetamatu hagi - Põhjuslik seos - Osaliselt ilmselgelt õiguslikult põhjendamatu hagi)
      (2021/C 138/43)
      Kohtumenetluse keel: tšehhi
      
         Pooled
      
      
         Hageja: Petr Fryč (Pardubice, Tšehhi Vabariik) (esindaja: advokaat Š. Oharková)
      
         Kostja: Euroopa Komisjon (esindajad: G. Braga da Cruz, C. Georgieva-Kecsmar ja K. Walkerová)
      
         Ese
      
      ELTL artikli 268 alusel esitatud hagi nõudega hüvitada kahju, mida hagejale väidetavalt põhjustati järgmisega: esiteks komisjoni 6. augusti 2008. aasta määruse (EÜ) nr 800/2008 EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus) (ELT 2008, L 214, lk 3), vastuvõtmine; teiseks komisjoni 3. detsembri 2007. aasta otsuse vastuvõtmine ja avaldamata jätmine; kolmandaks hageja vahemikus 2016–2018 esitatud kaebuste lünklik käsitlemine komisjoni poolt; neljandaks 5. septembri 2019. aasta kohtumäärus Fryč vs. komisjon (C-230/19 P, ei avaldata, EU:C:2019:685) ja 15. jaanuari 2019. aasta kohtumäärus Fryč vs. komisjon (T-513/18, ei avaldata, EU:T:2019:22).
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Tšehhi Vabariigi menetlusse astumise avalduse üle otsustamise vajadus on ära langenud.
               
            
                  3.
               
               
                  Mõista Euroopa Komisjoni kohtukulud, välja arvatud menetlusse astumise avaldusega seotud kohtukulud, välja Petr Fryčilt, kes ühtlasi kannab ise oma kohtukulud.
               
            
                  4.
               
               
                  Jätta menetlusse astumise avaldusega seotud kohtukulud Petr Fryči ja komisjoni endi kanda.
               
            
         (1)  ELT C 161, 11.5.2020.